	FOIRM 24

	Aistriú maoine ag úinéir cláraithe muirir i bhfeidhmiú cumhachta díola (Rialacha 52 agus 67)

	CLÁRLANN NA TALÚN

	Contae                          Fóilió

	Aistriú dar dáta an           lá de               20   .

	Déanann A.B., úinéir cláraithe an mhuirir arna chlárú an     lá de                (nó, ag Iontráil Uimh.     ), i bhfeidhmiú a chumhachta díola/a cumhachta díola, i gcomaoin                (agus admhaítear leis seo go bhfuarthas na suimeanna sin) an mhaoin go léir a thuairiscítear i bhfóilió      den chlár do Chontae                a aistriú leis seo chuig C.D.

	(má tá níos mó ná aistrí amháin ann, luaigh cibé acu an nglactar leis an maoin mar nascthionóntaí nó mar thionóntaí i gcoiteannas agus más rud é go nglacfar leis an maoin mar thionóntaí i gcoiteannas, luaigh na scaireanna a thógfaidh gach aistrí)

	agus í urscaoilte ón muirear sin agus ó gach ualach eile a iontráladh san fhóilió sin den chlár a bhfuil tosaíocht ag an muirear sin air.

	Is é an seoladh atá ag C.D. sa Stát chun fógraí a sheirbheáil air/uirthi agus is é a thuairisc/a tuairisc:

	(tabhair an seoladh agus an tuairisc)

	Sínithe (nó, Sínithe, séalaithe) agus seachadta

	ag A.B.

	i láthair:-

	Sínithe (nó, Sínithe, séalaithe) agus seachadta

	ag C.D.

	i láthair:-

	Nóta (1) — Ar an aistrí a chlárú, fágfar ar an gclár gach ualach cláraithe a bhfuil tosaíocht aige ar mhuirear an úinéara atá ag feidhmiú a chumhachta díola/a cumhachta díola. Cealófar gach ualach cláraithe a thagann in ord tosaíochta i ndiaidh mhuirear an úinéara chláraithe. Is cóir aire a thabhairt i gcás ualach léasa áitíochta a bheith cláraithe tar éis an mhuirir.

	Nóta (2) — Féadfar an Fhoirm seo a chur in oiriúint do chás duine a bhfuil aon chumhacht reachtúil eile díola aige nó aici, nó cumhacht díola atá cláraithe mar ualach.

	Nóta (3) — Is cóir an deimhniú stampa iomchuí arna eisiúint ag na Coimisinéirí Ioncaim a chur i gceangal leis an ngníomhas nó má tá díolúine ó dhleacht stampa á héileamh, is cóir fianaise i dtaobh na díolúine sin a thaisceadh de bhun Alt 104 den Acht um Chlárú Teidil, 1964, arna ionadú le hAlt 64 den Acht um Chlárú Gníomhas agus Teidil, 2006.

	Nóta (4) — Féach Alt 100 den Acht um Athchóiriú an Dlí Talún agus Tíolactha, 2009 i ndáil le cumhacht díola faoi mhorgáiste arna chruthú an 1 Nollaig 2009 nó dá éis a fheidhmiú.

	Nóta (5) — Maidir le forghníomhú an aistrithe agus le fianú an fhorghníomhaithe (féach Rialacha 54 agus 55).

	Nóta (6) — Más mian sin, is féidir na cúnaint le haghaidh teidil atá intuigthe nuair a aistríonn an t-aistreoir an mhaoin “mar úinéir tairbhiúil” nó “mar shocraitheoir” nó “mar mhorgáistí” a chorprú san aistriú trí na focail sin a chur isteach ann i ndiaidh ainm an aistreora (féach Alt 80 den Acht um Athchóiriú an Dlí Talún agus Tíolactha, 2009).

	Nóta (7) — Más mian sin, i gcás aistriú leasa léasachta, is féidir na gnáthchúnaint ón sannaí go n-íocfaidh sé nó sí an cíos agus go gcomhlíonfaidh sé nó sí na cúnaint sa léas a chur isteach.

	Nóta (8) — Má tá níos mó ná aistreoir/aistrí amháin ann, is cóir an fhoirm a leasú dá réir sin.



